**РАМКОВО СПОРАЗУМЕНИЕ**

Днес …………. 2019 г., в гр. София, между,

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I“ № 1,  код по БУЛСТАТ 000694037, представлявана от г-жа СНЕЖАНКА ДЕЯНОВА – главен секретар, в качеството ѝ на възложител съгласно Заповед №БНБ-36859/01.04.2019 г. и г-жа ТЕМЕНУЖКА ЦВЕТКОВА – главен счетоводител, наричана за краткост **ВЪЗЛОЖИТЕЛ**, от една страна

и

………………………………. със седалище и адрес на управление: ……………………………… EИК: ………………., представлявано от –…………………………….., съгласно…………………, наричано за краткост **ИЗПЪЛНИТЕЛ**, от друга страна,

**ВЪЗЛОЖИТЕЛЯТ** и **ИЗПЪЛНИТЕЛЯТ**, наричани заедно „**Страните**“, а всеки от тях поотделно „**Страна**“);

на основание чл. 81, ал. 1 от Закона за обществените поръчки (ЗОП) и във връзка с проведена открита процедура по чл. 73, ал. 1 от ЗОП за сключване на Рамково споразумение с предмет: **„Развитие и абонаментно обслужване на “Интегрираната статистическа информационна система (ИСИС)” в БНБ“** и Решение № …………/……….. 2019 г. на главния секретар на БНБ за определяне на изпълнител на рамковото споразумение,

се сключи настоящото Рамково споразумение („Споразумението“) за следното:

**I. ПРЕДМЕТ И СРОК**

1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да предоставя следните услуги:
2. Абонаментно обслужване на информационната система на Интегрираната статистическа информационна система, (наричана по-нататък ,,системата/ИСИС”);
3. Проектиране, разработка и внедряване на подобрения, изменения и допълнения (наричани по-нататък алтернативно ,,актуализации на системата” или „функционално развитие“) към ИСИС;
4. Гаранционна поддръжка на съответните актуализации на системата. След изтичане на съответния срок на гаранционна поддръжка обслужването на съответните актуализации става част от абонаментното обслужване на системата по т. 1. въз основа на уведомление/искане от страна на **ВЪЗЛОЖИТЕЛЯ**.

(2) Услугите по ал. 1 се осъществят от **ИЗПЪЛНИТЕЛЯ** чрез лицата, посочени в Списък на персонала, който ще изпълнява поръчката – Приложение № 4, както и съобразно естеството на конкретната услуга в съответствие с:

1. Техническа спецификация с предмет: „Развитие и абонаментно обслужване на “Интегрираната статистическа информационна система (ИСИС)” в БНБ“, която включва:
   1. „Описание на Интегрираната статистическа информационна система в БНБ“;
   2. „Обхват, изисквания и условия за абонаментно обслужване на ИСИС“;
   3. „Основни насоки за развитие на Интегрираната статистическа информационна система“
2. Писмените искания на **ВЪЗЛОЖИТЕЛЯ** съгласно чл. 4 от настоящото споразумение;
3. Офертата на **ИЗПЪЛНИТЕЛЯ,** допълнена със съответните предложения относно конкретния договор.

(3) Обхватът, естеството и начинът на осъществяване на отделните услуги по ал. 1, както и правата и задълженията на страните във връзка с осъществяване на всяка от услугите, ще бъдат определени в писменото искане на възложителя за допълване на оферта, както и в съответния/те договор/и, сключен/и въз основа на настоящото рамково споразумение и съобразно офертата на избрания **ИЗПЪЛНИТЕЛ** относно всеки конкретен договор. **ВЪЗЛОЖИТЕЛЯТ** няма задължение да сключи договори с избрания **ИЗПЪЛНИТЕЛ** за извършване на всички услуги по ал. 1.

1. (1) Настоящото Рамково споразумение се сключва между **ВЪЗЛОЖИТЕЛЯ** и класирания на първо място **ИЗПЪЛНИТЕЛ**.

(2) Въз основа на настоящото Рамково споразумение **ВЪЗЛОЖИТЕЛЯТ** ще сключва договор/и за обществена поръчка, с кой(и)то ще възлага извършването на услугите по чл. 1, ал. 1.

(3) В настоящото Рамково споразумение не са определени всички условия на бъдещия/те договор/и между **ВЪЗЛОЖИТЕЛЯ** и **ИЗПЪЛНИТЕЛЯ,** катов случай че **ВЪЗЛОЖИТЕЛЯТ** реши да сключи договор/и въз основа на споразумението, същият ще изиска писмено от **ИЗПЪЛНИТЕЛЯ** да допълни своята оферта в зависимост от предмета и условията на конкретния договор.

1. (1) Срокът на настоящото Рамково споразумение е 4 (четири) години, считано от датата на подписването му, като за дата на подписване се счита датата от деловодния номер на **ВЪЗЛОЖИТЕЛЯ**, поставен на стр. 1 от настоящото споразумение.

(2) Времетраенето и крайният срок на изпълнение на отделните услуги ще бъдат определени в съответния/те договор/и, сключен/и въз основа на настоящото рамково споразумение, и съобразно офертата на избрания **ИЗПЪЛНИТЕЛ** относно всеки конкретен договор. С оглед приключване изпълнението на предмета на съответния договор, срокът на конкретните договори може да надхвърля крайния срок на споразумението с не повече от 1 (една) година.

1. (1) Преди сключване на договор за обществена поръчка въз основа на настоящото рамково споразумение **ВЪЗЛОЖИТЕЛЯТ** задължително отправя писмено искане до **ИЗПЪЛНИТЕЛЯ**, последният да допълни своята оферта съобразно условията и изискванията, посочени от **ВЪЗЛОЖИТЕЛЯ** в искането. В искането **ВЪЗЛОЖИТЕЛЯТ** посочва:

а) срок, в който **ИЗПЪЛНИТЕЛЯТ** следва да представи допълнена оферта, като този срок е в зависимост от естеството и обема на съответната услуга и тече от получаване от страна на **ИЗПЪЛНИТЕЛЯ** искането на **ВЪЗЛОЖИТЕЛЯ** (не по кратък от 7 дни);

б) срок, за който ще бъде сключен съответният договор за обществена поръчка и/или максимално допустимото време (в човекочасове) за осъществяване на съответните актуализации;

в) относно сключване на договор за абонаментно обслужване – актуализациите, чийто срок на гаранционна поддръжка е изтекъл по време на действието на настоящото рамково споразумение и цената за включване на тези актуализации в обхвата на абонаментното обслужване, изчислена на годишна база (*ако е приложимо*);

г) относно сключване на договор за възлагане на актуализации – обхват и естество на актуализациите, като в този случай заедно с писменото искане **ВЪЗЛОЖИТЕЛЯТ** се задължава да изпрати на **ИЗПЪЛНИТЕЛЯ** и задания и спецификации свързани с извършване на възложените актуализации. В писменото искане **ВЪЗЛОЖИТЕЛЯТ** посочва и процента по смисъла чл. 7 от настоящото Споразумение, с който цената на абонаментното обслужване на системата, посочена в чл. 6, ал. 2, подлежи на увеличение в случай че в обхвата на абонаментното обслужване бъдат включени и съответните актуализации на системата, ако срокът им на гаранционна поддръжка изтече преди изтичане срока на настоящото Рамково споразумение съответно на сключените въз основа на него договори за абонаментно обслужване.

(2) **ИЗПЪЛНИТЕЛЯТ** се задължава за срока на действие на Рамковото споразумение да допълва своята оферта при получаване на писмено искане, отправено до него от **ВЪЗЛОЖИТЕЛЯ**, като оферираните в предложението му цени и условия не могат да бъдат по-неблагоприятни за **ВЪЗЛОЖИТЕЛЯ** от представените цени и условия, въз основа на които е избран за **ИЗПЪЛНИТЕЛ** по настоящото Рамково споразумение. **ИЗПЪЛНИТЕЛЯТ** следва да представи пред **ВЪЗЛОЖИТЕЛЯ** оферта със съответните допълнения в срока, посочен от **ВЪЗЛОЖИТЕЛЯ** в искането. **ВЪЗЛОЖИТЕЛЯТ** си запазва правото да не сключи договор за обществена поръчка ако представените от **ИЗПЪЛНИТЕЛЯ** допълнения към офертата му не съответстват на изискванията и интереса на **ВЪЗЛОЖИТЕЛЯ** като в тези случаи **ВЪЗЛОЖИТЕЛЯТ** не дължи обезщетение на **ИЗПЪЛНИТЕЛЯ. ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** за отказа си да сключи договор за обществена поръчка.

(3) За сключване на всеки договор за обществена поръчка въз основа на рамковото споразумение **ВЪЗЛОЖИТЕЛЯТ** издава Решение за определяне на изпълнител по договор, сключен въз основа на това рамково споразумение съгласно чл. 108, т. 1 от ЗОП. Договор се сключва при спазване сроковете по чл. 112, ал. 6 и ал. 7, т. 3 от ЗОП.

(4) Всеки договор за обществена поръчка въз основа на това рамково споразумение се сключва при изпълнени изисквания по чл. 112, ал. 1 от ЗОП, като договор не се сключва в случаите по чл. 112, ал. 2 от ЗОП.

**II. ЦЕНИ И НАЧИН НА ПЛАЩАНЕ**

1. (1)Общата стойност на всички плащания по настоящото рамково споразумение не може да надхвърля сумата от **815 400 лв. (осемстотин и петнадесет хиляди и четиристотин лева) без ДДС**.

(2) Всички плащания, извършени по договори, сключени въз основа на настоящото рамково споразумение, не могат да надвишават общата стойност на споразумението по ал. 1. **ВЪЗЛОЖИТЕЛЯT** следи стойността на извършените плащания и информира **ИЗПЪЛНИТЕЛЯ** при достигането на тази стойност.

(3) **ВЪЗЛОЖИТЕЛЯТ** няма право да сключва договори, както и да извършва каквито и да е плащания по вече сключени договори, когато сборът на сумата от заплатеното по сключени договори до момента и сумата на предстоящото плащане/ сумата по бъдещия договор надхвърлят сумата, посочена в ал. 1. В този случай рамковото споразумение може да бъде прекратено по реда на чл. 19, ал. 1, т. 2 поради изчерпване на сумата, предвидена от **ВЪЗЛОЖИТЕЛЯ** за услугите по настоящото Споразумение.

(4) Цената на всеки конкретен договор, сключен въз основа на настоящето споразумение е окончателна и не подлежи на изменение в хода на изпълнение на съответния договор, освен ако промяната е в полза на **ВЪЗЛОЖИТЕЛЯ**., както и в случаите, предвидени в ЗОП.

1. (1) Часовата ставка на **ИЗПЪЛНИТЕЛЯ** за услугите по проектиране, разработка и внедряване на актуализациите на системата по чл. 1, ал. 1, т. 2 е ……. (………)левана час, без ДДС. Допустимо е в конкретния договор, сключен въз основа на настоящото споразумение, страните да уговорят намаление от часовата ставка за осъществяване на съответните актуализации в зависимост от тяхното естество, обем или срок за извършване. Така посочената часова ставка не подлежи на увеличение, независимо от обема, естеството или срока за осъществяване на актуализациите, уговорени в съответния договор.

(2) Цената на абонаментното обслужване на ИСИС по чл. 1, ал. 1, т. 1, е ……….. (…………) лева, без ДДС за 1 (една) година. Посочената цена е за извършване на абонаментното обслужване в Основния период на абонаментно обслужване (през работни дни, във времето между 8:30 и 18:30 часа). Допустимо е в конкретния договор, сключен въз основа на настоящото споразумение, страните да уговорят намаление от цената за абонаментно обслужване. Така посочената цена на абонаментно обслужване не подлежи на увеличение освен в случая по чл. 7. Цената за абонаментно обслужване на ИСИС се заплаща на тримесечие на четири равни вноски.

(3) Часовата ставка на **ИЗПЪЛНИТЕЛЯ** за абонаментно обслужване на ИСИС по чл. 1, ал. 1, т. 1 извън Основния период на обслужване (във времето от 18:30 до 8:30 часа в работни дни, както и в празнични и почивни дни) е ………. (………) лева на час, без ДДС. Не се счита за обслужване извън Основния период на обслужване на дейност на **ИЗПЪЛНИТЕЛЯ**, която е започнала в рамките на Основния период. Допустимо е в конкретния договор, сключен въз основа на настоящото споразумение страните да уговорят намаление от часовата ставка. Посочената часова ставка в изр. 1 не подлежи на увеличение, в това число при включване в абонаментното обслужване на извършени по договори въз основа на настоящото споразумение актуализации на ИСИС по чл. 1, ал. 1, т. 2, чиито срок на гаранционна поддръжка е изтекъл.

1. Цената на абонаментното обслужване на ИСИС, посочена в чл. 6, ал. 2, подлежи на увеличение в случай че в обхвата на абонаментното обслужване бъдат включени и актуализации на ИСИС (извършени по договори въз основа на настоящото споразумение), чийто срок на гаранционна поддръжка е изтекъл. Увеличението е в размер на до **10 %** от стойността на съответната актуализация в лева, без ДДС. Тази сума относно всяка актуализация на ИСИС, се определя за период от 1 (една) година при възлагане извършването ѝ със съответния договор, при спазване на установените в този договор стойности и условия. Конкретното увеличение в цената на абонаментното обслужване се изчислява пропорционално на времето, за което ще се извършва абонаментното обслужване.
2. (1) Възнаграждението за услугите – проектиране, разработка и внедряване на актуализациите на ИСИС по чл. 1, ал. 1, т. 2 се образува като броят на часовете, необходими за изпълнение на конкретната услуга, възложена чрез съответния договор,се умножи по часовата ставка на **ИЗПЪЛНИТЕЛЯ**, посочена в чл. 6, ал. 1.

(2) Възнаграждението за абонаментно обслужване на ИСИС извън основния период на обслужване се образува като броят на часовете, изразходвани за абонаментно обслужване извън основния период,се умножи по часовата ставка на **ИЗПЪЛНИТЕЛЯ**, посочена в чл. 6, ал. 3.

1. (1) Плащането на извършените актуализации на ИСИС по чл. 1, ал. 1, т. 2 се извършва след подписване на двустранен приемателно-предавателен протокол и след представяне на фактура от страна на **ИЗПЪЛНИТЕЛЯ**.

(2) Цената за абонаментно обслужване на ИСИС, посочена в чл. 6, ал. 2 и възнаграждението за абонаментно обслужване на ИСИС извън основния период на обслужване, образувана по реда на чл. 8, ал. 2, се заплаща на тримесечие въз основа на приет отчет и след представяне на фактура от страна на **ИЗПЪЛНИТЕЛЯ**. В случай на необходимост от увеличаване цената за абонаментното обслужване по реда и в размерите по чл. 7, то цена за абонаментно обслужване относно актуализациите на ИСИС започва да се начислява от 1-во число на месеца, следващ отчетното тримесечие, в което е получено съответно уведомление от **ВЪЗЛОЖИТЕЛЯ**, като се заплаща на тримесечие заедно със сумата, образувана по изр. 1.

(3) **ВЪЗЛОЖИТЕЛЯТ** има право да задържа плащане при неизпълнение на задължение на **ИЗПЪЛНИТЕЛЯ** до изпълнението му. В този случай **ВЪЗЛОЖИТЕЛЯТ** не дължи неустойки поради забавяне на плащането.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. **ИЗПЪЛНИТЕЛЯТ** има право:
2. Да получава заплащане за извършените от него услуги при условията и сроковете, посочени в настоящото споразумение и в съответния договор, сключен въз основа на него;
3. Да иска и да получава от **ВЪЗЛОЖИТЕЛЯ** необходимото съдействие за изпълнение на задълженията си по това споразумение и по съответните договори, сключени въз основа на него.
4. **ИЗПЪЛНИТЕЛЯТ** се задължава:
5. Да допълва своята оферта съобразно условията и изискванията, посочени от **ВЪЗЛОЖИТЕЛЯ** в писменото искане по чл. 4 от настоящото Рамково споразумение.
6. Да сключи и да изпълнява конкретните договори, сключени въз основа на настоящото рамково споразумение;
7. Да изпълнява задълженията си съгласно условията и сроковете, посочени в настоящото споразумение, както и съгласно условията и сроковете, посочени в конкретните договори, които ще бъдат сключени въз основа на споразумението;
8. Да осигурява за срок от 1 (една) година гаранционна поддръжка на всички актуализации на ИСИС по чл. 1, ал. 1, т. 2. Гаранционният срок за всяка конкретна актуализация започва да тече от датата на подписване на приемателно-предавателен протокол за нея. След изтичане на срока на гаранционна поддръжка на съответната актуализация на ИСИС, **ИЗПЪЛНИТЕЛЯТ** се задължава да предоставя за същата абонаментно обслужване;
9. Да извършва услугите, предмет на настоящото рамково споразумение, на адрес: гр. София – пл. „Княз Александър І” № 1;
10. Да извършва абонаментното обслужване на ИСИС, както и на актуализациите, след изтичане на срока на гаранционната им поддръжка, през работни дни, във времето между 8:30 и 18:30 часа, наричано ,,Основен период на абонаментно обслужване” съгласно, както и извън този Основен период на обслужване, във времето от 18:30 часа до 8:30 часа в работни дни, както и в празнични и почивни дни, срещу заплащане по часова ставка;
11. Да извършва услугите, предмет на настоящото споразумение, чрез специалистите, посочени в Списък на персонала – Приложение № 4, който ще изпълнява поръчката, представен от **ИЗПЪЛНИТЕЛЯ**. **ИЗПЪЛНИТЕЛЯТ** може да прави промяна в предложения екип само при условията, посочени в конкретния договор, сключен въз основа на споразумението и при съгласие на **ВЪЗЛОЖИТЕЛЯ**;
12. Да оказва помощ и да предоставя инструкции на **ВЪЗЛОЖИТЕЛЯ** за правилното използване на системата и осъществените актуализации;
13. Да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на задълженията по сключени въз основа на настоящото споразумение договори;
14. Да спазва правилата за достъп до сградите на **ВЪЗЛОЖИТЕЛЯ** при спазване на пропускателния режим и работното време съгласно вътрешните правила на **ВЪЗЛОЖИТЕЛЯ**;

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

1. (1) **ВЪЗЛОЖИТЕЛЯТ** се задължава:
2. Да оказва съдействие на **ИЗПЪЛНИТЕЛЯ** при изпълнение на предмета на договора/ите, сключен/и въз основа на настоящото споразумение като осигурява необходимите специалисти, консултации и организационно-технически условия в хода на изпълнението;
3. Да заплати на **ИЗПЪЛНИТЕЛЯ** цената, определена в сключения/ите въз основа на настоящото споразумение договор/и, съгласно срока и условията, посочени в това споразумение и в конкретния договор;
4. Да осигурява подходящи условия за експлоатация на ИСИС, по отношение на която следва да се осъществяват услугите по чл. 1, ал. 1 от настоящото споразумение.

(2) **ВЪЗЛОЖИТЕЛЯТ** осигурява за своя сметка всички базови и/или системни технологични средства (технически, програмни, комуникационни), необходими за функционирането на системата, по отношение на която следва да се осъществяват услугите по чл. 1, ал. 1 от настоящото споразумение.

1. **ВЪЗЛОЖИТЕЛЯТ** има право:
2. Да извършва проверки чрез свои упълномощени представители в хода на изпълнение на всеки договор, сключен въз основа на настоящото споразумение;
3. Да изисква от **ИЗПЪЛНИТЕЛЯ** да документира по подходящ начин дейността си по изпълнението на всеки договор, сключен въз основа на настоящото споразумение.

**V. ПРЕДАВАНЕ И ПРИЕМАНЕ**

1. Предаването и приемането на услугите по чл. 1, ал. 1 от настоящото споразумение се осъществява при условията, реда и в сроковете, определени в съответния договор за обществена поръчка чрез подписване на съответните документи (отчети, приемателно-предавателни протоколи и т.н), които са основание за заплащане от страна на **ВЪЗЛОЖИТЕЛЯ** на извършените от **ИЗПЪЛНИТЕЛЯ** услуги, възложени с конкретния договор.

**VI.\_ГАРАНЦИОННА ПОДДРЪЖКА**

1. (1) **ИЗПЪЛНИТЕЛЯТ** се задължава да осигурява за срок от 1 (една) година гаранционна поддръжка на всички актуализации на ИСИС по чл. 1, ал. 1, т. 2 от настоящото споразумение, осъществени съгласно сключен/и въз основа на това споразумение договор/и. Гаранционният срок за всяка конкретна актуализация започва да тече от датата на подписания за нея приемателно – предавателен протокол. Задълженията на **ИЗПЪЛНИТЕЛЯ** по гаранционната поддръжка остават валидни до изтичане на съответните гаранционни срокове на извършените актуализации на ИСИС и при прекратяване на съответния договор респективно на настоящото рамково споразумение.

(2) В рамките на гаранционната поддръжка по ал. 1, **ИЗПЪЛНИТЕЛЯТ** се задължава да отстранява всички инциденти и/или проблеми, възникнали във връзка с или по повод извършените от него актуализации. В гаранционната поддръжка по ал. 1 не се включва добавянето на нова функционалност.

1. (1) **ВЪЗЛОЖИТЕЛЯТ** се задължава своевременно да уведомява писмено **ИЗПЪЛНИТЕЛЯ** за всеки проблем, възникнал в рамките на срока на гаранционната поддръжка.

(2) **ИЗПЪЛНИТЕЛЯТ** осигурява гаранционната поддръжка при условия, съгласно съответния договор за възлагане на актуализации на системата.

**VII. ГАРАНЦИИ ЗА ИЗПЪЛНЕНИЕ**

1. (1)При сключване на договор за обществена поръчка въз основа на настоящото Споразумение, **ИЗПЪЛНИТЕЛЯТ** представя гаранция за изпълнение на договора, съгласно условията на договора, в размер на 5 % (пет процента) от стойността на съответния договор за обществена поръчка.

(2)Условията и реда за задържане, усвояване и освобождаване на гаранцията за изпълнение се определят в съответния договор за обществена поръчка.

**VIII. САНКЦИИ ПРИ НЕИЗПЪЛНЕНИЕ**

1. (1) При виновно неизпълнение на задълженията си по настоящото рамково споразумение, неизправната страна дължи на изправната неустойка в размер на 2 % (две на сто) от стойността по чл. 5, ал. 1 на настоящото Рамково споразумение.

(2) При необоснован отказ на **ИЗПЪЛНИТЕЛЯ** да сключи конкретен договор въз основа на настоящото споразумение, както и при неизпълнение на задължението посочено в чл. 11, т. 1 същият дължи неустойка в размер на 10 % (десет на сто) от стойността/прогнозната стойност на съответния договор, но не повече от 10 % (десет на сто) от стойността на споразумението по чл. 5, ал. 1.

(3) Санкциите при неизпълнение на задължения на страните по сключените въз основа на настоящото рамково споразумение договори се уреждат в съответния договор за обществена поръчка.

**IX. ПРЕКРАТЯВАНЕ НА РАМКОВОТО СПОРАЗУМЕНИЕ**

1. (1) Рамковото споразумение може да бъде прекратено:
2. По взаимно съгласие на страните, изразено в писмена форма.
3. При достигане на максимално допустимата стойност на рамковото споразумение по чл. 5, ал. 1.

(2) Рамковото споразумение се прекратява:

1. При изтичане на срока, за който е сключено.

2. При прекратяване на юридическо лице – страна по споразумението без правоприемство, по смисъла на законодателството на държавата, в която съответното лице е установено;

3. При условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

(3) **ВЪЗЛОЖИТЕЛЯТ** прекратява рамковото споразумение в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на споразумението вреди, освен ако прекратяването е на основание чл. 118, ал. 1, т. 1 от ЗОП.

(4) Възложителят прекратява настоящото Рамково споразумение в случай, че **ИЗПЪЛНИТЕЛЯТ** системно (три или повече пъти) отказва необосновано да сключи договор за обществена поръчка или отказва да допълни/не допълни в поставения срок своята оферта при писмено искане от страна на **ВЪЗЛОЖИТЕЛЯ**.

(5) Прекратяването на настоящото Рамково споразумение не води до прекратяване на сключени въз основа на него до датата на прекратяването му договори за обществени поръчки при спазване на ограничението по чл. 113, ал. 3, т. 1 от ЗОП.

**Х. ПРЕКРАТЯВАНЕ НА ДОГОВОРИТЕ ЗА ОБЩЕСТВЕНА ПОРЪЧКА**

1. (1)Договорите, сключени въз основа на настоящото Рамково споразумение, се прекратяват в следните случаи като последиците от прекратяването на съответния договор се уреждат в него:
2. С изтичане на срока на съответния договор или с достигане на максимално допустимата стойност на договора (само относно договора за абонаментно обслужване) в зависимост от това кое събитие настъпи по-рано;
3. С изпълнението на всички задължения на страните по съответния договор;
4. При настъпване на пълна обективна невъзможност за изпълнение на съответния договор, за което обстоятелство засегнатата страна е длъжна да уведоми другата страна в срок до 7 (седем) работни дни от настъпване на невъзможността и да представи доказателства;
5. При прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
6. При условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;
7. При предсрочно прекратяване на Рамковото споразумение след изтичане на срока по чл. 113, ал. 3, т. 1 от ЗОП, ако срокът на договора изтича повече от година след прекратяване на споразумението.

(2) Договорите, сключени въз основа на настоящото Рамково споразумение, могат да бъдат прекратени в следните случаи като последиците от прекратяването на съответния договор се уреждат в него:

1. По взаимно съгласие на страните, изразено в писмена форма.

2. С достигане на максимално допустимата стойност на Рамковото споразумение.

3. Когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. (1) Всяка от страните може да развали съответния договор при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

(2) Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. **ИЗПЪЛНИТЕЛЯТ** е прекратил изпълнението на задълженията си по съответния договор за повече от 20 (двадесет) календарни дни;
2. **ИЗПЪЛНИТЕЛЯТ** е допуснал съществено отклонение от условията за изпълнение на съответния договор.

(3) **ВЪЗЛОЖИТЕЛЯТ** може да развали договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни точно в уговореното време.

1. **ВЪЗЛОЖИТЕЛЯТ** прекратява договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

***Xа. ПОДИЗПЪЛНИТЕЛИ***

***Чл. 22а*** *(1)**Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.*

*(2) Възложителят изисква замяна на подизпълнител, който не отговаря на условията по ал.1.*

*(3) Най-късно преди започване изпълнението на сключен въз основа на настоящото споразумение договор,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата на* ***ИЗПЪЛНИТЕЛЯ****.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на рамковото споразумение съответно на сключените въз основа на него договори в срок до 3 (три) дни от настъпване на съответното обстоятелство.*

*(4) Независимо от използването на подизпълнители, отговорността за изпълнение на това споразумение съответното на сключените въз основа на него договори е на* ***ИЗПЪЛНИТЕЛЯ****.*

**ХI. ЗАКЛЮЧИТЕЛНИ РАЗПОРЕДБИ**

1. Авторските права върху проектираните, разработени и внедрени от страна на **ИЗПЪЛНИТЕЛЯ** подобрения, допълнения и изменения („актуализации“) по настоящото рамково споразумение и сключените въз основа на него договори принадлежат изключително на **ВЪЗЛОЖИТЕЛЯ**, като всичко изработено в процеса на изпълнение на съответните договори е собственост на **ВЪЗЛОЖИТЕЛЯ**, считано от датата на неговото създаване.
2. (1) Никоя от страните по това споразумение не отговаря за неизпълнение, причинено от непреодолима сила като „непреодолима сила“ има значението на това понятие по смисъла на чл. 306, ал. 2 от Търговския закон.

(2) Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила или чиято небрежност или умишлени действия или бездействия са довели до невъзможност за изпълнение.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) работни дни от настъпването на непреодолимата сила, като посочи в какво се състои непреодолимата сила и възможните последици от нея. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията и на свързаните с тях насрещни задължения се спира.

1. Всички спорове, които биха възникнали във връзка с тълкуването или прилагането на настоящото рамково споразумение съответно във връзка със сключените въз основа на него договори, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд по реда на Гражданския процесуален кодекс (ГПК).
2. (1) Всички уведомления между страните във връзка с това споразумение се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

2. **За ИЗПЪЛНИТЕЛЯ**

Адрес за кореспонденция: ………………….

Факс: …………………………………………

e-mail: ………………………………………..

(2) Страните упълномощават следните представители, които да проследяват и изпълнението на задълженията им по настоящото споразумение, да осъществяват контрол по цялостното изпълнение на споразумението и да подписват предвидените в споразумението документи, с изключение на документите по чл. 4, ал. 1 и ал. 3 и чл. 27, както следва:

1. **За ВЪЗЛОЖИТЕЛЯ**:

…………………………………………..

2. **За ИЗПЪЛНИТЕЛЯ**

…………………………………………..

(3) За дата на получаване на уведомлението се счита:

1. датата на предаването – при лично предаване;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението е постъпило в посочената от **ИЗПЪЛНИТЕЛЯ** информационна система (е-mail) – при изпращане по електронна поща.

(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси или други данни за контакт, съответната страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление/ искане и т.н. ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

1. Договор за обществена поръчка въз основа на настоящото рамково споразумение се подписва от представителите на страните, подписали това споразумение. При настъпване на промяна в тези лица съответната страна е длъжна да уведоми другата в писмен вид като посочи причините за промяната и представи доказателства, че съответните лица действително имат право валидно да задължават страната по настоящото споразумение.
2. (1) Всяка от страните се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на настоящото рамково споразумение и сключените въз основа на него договори („Конфиденциална информация“)[[1]](#footnote-1) включително и след прекратяването на същите, неограничено във времето. Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на рамковото споразумение и сключените въз основа на него договори. Не се смята за конфиденциална информацията, касаеща наименованието на рамковото споразумение, договорите, сключени въз основа на него, стойността и предмета им, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) Не се счита за нарушение на задълженията за неразкриване на Конфиденциална информация, когато:

1. Информацията е станала или става публично достъпна, без нарушаване на рамковото споразумение и сключените въз основа на него договори от която и да е от страните;

2. Информацията се изисква по силата на закон, приложим спрямо която и да е от страните; или

3. Предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна.

(3) С изключение на случаите, посочени в ал. 2, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(4) Задълженията по опазване от нерагламентиран достъп на конфиденциална информация се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, в това число подизпълнители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(5) Всяка от страните се задължава да информира другата при нарушаване на изискванията за опазване на поверителност на информацията.

(6) С цел изпълнение на настоящия договор, Страните предоставят единствено необходимите лични данни, представляващи информация за служебни контакти, посочена в чл. 26, ал. 1 и 2 от настоящия договор. По смисъла на този договор „информация за служебни контакти“ – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(7) При  установяване на лични данни в предоставената от насрещната страна информация, различни от посочените в ал. 6, всяка от страните е длъжна да заличи или да поиска тези  лични данни да бъдат заличени .

(8) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

1. За неуредените в настоящото споразумение въпроси се прилагат разпоредбите на действащото българско законодателство.
2. Договорите за обществени поръчки за възлагане извършване на услугите по чл. 1, ал. 1 се сключват въз основа на настоящото рамково споразумение, като заедно с него уреждат условията и сроковете за предоставяне на съответните услуги и правата и задълженията на страните във връзка с извършване на услугите. В случай на противоречие между разпоредбите на настоящото споразумение и разпоредбите на сключен въз основа на него договор за обществена поръчка, с предимство се ползват разпоредбите на съответния договор.

Екземпляри

1. Това рамково споразумение е изготвено и подписано в 2 (два) еднообразни екземпляра – по един за всяка от страните.

Приложения:

**Чл. 32.** Към това споразумение се прилагат и са неразделна част от него следните приложения:

1. Приложение № 1 Техническа спецификация с предмет: „Развитие и абонаментно обслужване на “Интегрираната статистическа информационна система (ИСИС)” в БНБ“, която включва:

а) „Описание на Интегрираната статистическа информационна система в БНБ“;

б) „Обхват, изисквания и условия за абонаментно обслужване на ИСИС“;

в) „Основни насоки за развитие на Интегрираната статистическа информационна система“

2. Приложение № 2 Техническо предложение на **ИЗПЪЛНИТЕЛЯ**;

3. Приложение № 3 Ценово предложение на **ИЗПЪЛНИТЕЛЯ**;

4. Приложение № 4 Списък на персонала, който ще изпълнява поръчката.

При подписване на това рамково споразумение са представени документи, чрез които се доказва липсата на основания за отстраняване и съответствието с критериите за подбор.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

#### ГЛАВЕН СЧЕТОВОДИТЕЛ

**ДЕКЛАРАЦИЯ ЗА КОНФИДЕНЦИАЛНОСТ**

Долуподписаният/ната/…………………………….…………………*(трите имена),* в качеството си на……………………………….......*(длъжност)* на……..........................................*(посочете наименованието на участник)* с ЕИК: ........................, изпълнител на обществена поръчка с предмет**:** „Развитие и абонаментно обслужване на “Интегрираната статистическа информационна система (ИСИС)”

**ДЕКЛАРИРАМ, ЧЕ:**

1. Ще пазя в поверителност и няма да разкривам или разпространявам информация за Българската народна банка (БНБ), станала ми известна при или по повод изпълнението на Рамковото споразумение и на сключените въз основа на него договори („**Конфиденциална информация**“) включително и след прекратяването на същите, неограничено във времето.

Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси, както и ноу-хау, изобретения, полезни модели или други права от подобен характер, както и всяка информация, свързана с изпълнението на рамковото споразумение и сключените въз основа на него договори.

2. Задължавам се да информирам БНБ при констатирано от мен нарушаване на изискванията за опазване на поверителност на информацията.

3. При необходимост от предоставяне на трети лица на конфиденциална информация, това ще става единствено и само с изричното писмено съгласие на БНБ за всеки отделен случай. Трети лица са тези, които не са ангажирани с изпълнението на рамковото споразумение № .........../..........2019 г. и сключените въз основа на него договори.

***Забележка****: Декларацията се попълва и подписва от* участника, избран за изпълнител по Рамковото споразумение (ако е физическо лице – съответното физическо лице, а ако е юридическо лице – членовете на неговия управителен/представителен орган), лицата, посочени в Списъка на персонала, който ще изпълнява поръчката и подизпълнителите (ако са ангажирани такива).

Дата,…………………..г. **ДЕКЛАРАТОР:** ……………………

*(дата на подписване) (подпис и печат)*

*(име, фамилия и длъжност на лицето)*

1. С оглед спазване разпоредбите относно опазване на Конфиденциалната информация, участникът, избран за изпълнител по рамковото споразумение, лицата, посочени в Списъка на персонала, който ще изпълнява поръчката и подизпълнителите (*ако са ангажирани подизпълнители*) подписват декларации за конфиденциалност по образец към настоящото споразумение. [↑](#footnote-ref-1)